ΓΡΑΠΤΗ ΕΡΩΤΗΣΗ E-1757/02

υποβολή: Erik Meijer (GUE/NGL) προς την Επιτροπή

(19 Ιουνίου 2002)

Θέμα: Ενδεχόμενος αποκλεισμός από εκλογές ή άνιση μεταχείριση κομμάτων λόγω προγράμματος και ιδεολογίας, βάσει σχεδίου νόμου στην Δημοκρατία της Σλοβακίας

1. Δεν συμφωνεί η Επιτροπή με την άποψη ότι στα σημερινά και μελλοντικά κράτη μέλη της Ε Ε πρέπει να λειτουργεί η κοινοβουλευτική δημοκρατία στο πλαίσιο της οποίας δεν μπορεί να απαγορεύεται η νομικήπόσταση των πολιτικών κομμάτων ως οργανώσεων ή να αποκλείονται κόμματα από συμμετοχή στις εκλογές λόγω του ότι η πλειοψηφία του κοινοβουλίου απορρίπτει το πρόγραμμα ή την ιδεολογία τους·

2. Γνωρίζει η Επιτροπή ότι τρεις βουλευτές του Obcianska Konservativna Strana (Συντηρητικού Λαϊκού Κόμματος) στο κοινοβούλιο της Σλοβακίας (Nrodn Rada Slovenskej Republiky) κατέθεσαν στις 25 Απριλίου ε.έ. πρόταση σύμφωνα με την οποία, από 1ης Ιουλίου 2002, πρέπει να συμπεριληφθεί στο Ποινικό Δίκαιο το άρθρο 261 επί τη βάσει του οποίου οποιοσδήποτε εκφράζει δημοσίως συμπάθεια για τον φασισμό, τον κομμουνισμό ή άλλα παρόμοια κινήματα όπως τα προαναφερόμενα στο άρθρο 260, και αρνείται, αμφισβητεί, εγκρίνει ή προσπαθεί να δικαιολογήσει εγκλήματα αυτών των κινημάτων θα πρέπει να απειλείται με ποινή φυλακίσεως 6 μηνών έως 3 ετών καθώς και ότι λόγω της μικρής πλειοψηφίας με την οποία ψηφίσθηκε η πρόταση αυτή σε κοινοβουλευτική επιτροπή, θα επανέλθει προς ψήφιση στην ολομέλεια πριν τα τέλη Ιουνίου·

3. Συμμερίζεται η Επιτροπή την άποψη που μου προέβαλε ο κ. Frantisek Sebej, ένας από αυτούς τους βουλευτές, ότι δηλ. το κείμενο αυτό αφορά μόνον την ποινικοποίηση της άρνησης των πολιτικών εγκλημάτων του παρελθόντος — όπως π.χ. το αξιόποινο της άρνησης της μαζικής θανατώσεως ανθρώπων στα στρατόπεδα συγκεντρώσεως όπως στο Άουσβιτς- ή μήπως, κατά τη γνώμη της,πάρχει ο βάσιμος φόβος ότι το κείμενο αυτό μπορεί να χρησιμοποιηθεί γενικώς ή καταχρηστικώς προκειμένου, τώρα ή στο μέλλον, να απαγορεύονται πολιτικά κόμματα ή να αποκλείονται από την συμμετοχή τους στις εκλογές, λόγω της ιδεολογίας τους·

4. Προτίθεται άραγε η Επιτροπή ναπογραμμίσει με έμφαση προς το κοινοβούλιο και την κυβέρνηση της Δημοκρατίας της Σλοβενίας ότι αποδοχή ή απαγόρευση κόμματος λόγω του προγράμματός του ή της ιδεολογίας του -όπως συνέβη στο παρελθόν — είναι κάτι εντελώς ασυμβίβαστο με την επιθυμητή ένταξη στην Ευρωπαϊκή Ένωση·

Απάντηση του κ. Verheugen εξ ονόματος της Επιτροπής

(25 Ιουλίου 2002)

Η Ένωση, συμπεριλαμβανομένης της Επιτροπής, διατηρεί στενές σχέσεις με τη Σλοβακία, δεδομένου ότι πρόκειται για χώραποψήφια να καταστεί πλήρες μέλος. Η Σλοβακία δύναται εντούτοις, να καταστεί πλήρες μέλος μόνον εφόσον πληροί ένα σύνολο πολιτικών και οικονομικών κριτηρίων που καθόρισε το Ευρωπαϊκό Συμβούλιο της Κοπεγχάγης το 1993. Το βασικό πολιτικό κριτήριο είναι η σταθερότητα των θεσμών, η διασφάλιση της δημοκρατίας, του κράτους δικαίου και των ανθρωπίνων δικαιωμάτων. Στις περιοδικές εκθέσεις του 1999, του 2000 και του 2001, η Επιτροπή κατέληξε στο συμπέρασμα ότι η Δημοκρατία της Σλοβακίας πληροί το εν λόγω κριτήριο.

Η Επιτροπή γνωρίζει το σχέδιο τροποποίησης του ποινικού κώδικα, που συνέταξαν τα μέλη του Συντηρητικού Λαϊκού Κόμματος. Σύμφωνα με τις σχετικές πληροφορίες, η δεύτερη (από τις τρεις) ανάγνωση του σχεδίου θα πραγματοποιηθεί προ των επομένων βουλευτικών εκλογών του Σεπτεμβρίου 2002. Στη στιγμή αυτή, η Επιτροπή φρονεί ότι δεν ενδείκνυται να παρέμβει στη δημοκρατική κοινοβουλευτική διαδικασία της Σλοβακίας.

Εφόσον το νομοσχέδιο θεσπιστεί, η Επιτροπή θα προβεί σε αξιολόγησή του βάσει των ανωτέρω κριτηρίων. Εφόσον διαπιστωθεί παραβίαση μιας από τις βασικές αρχές, η Επιτροπή θα θέσει το σχετικό θέμα στο κατάλληλο επίπεδο ή forum συμπεριλαμβανομένης της επόμενης περιοδικής έκθεσης που πρόκειται να δημοσιευθεί τον Οκτώβριο του 2002.